Í þessari viku hafa fermingarbörnin fengið að kynnast gagnrýninni hugsun og hvernig hún getur gagnast okkur við að fást við hin ýmsu mál . Með gagnrýninni hugsun skoðum við sem flestar hliðar málanna áður en við myndum okkur skoðun . Við veltum því fyrir okkur hvað er líklegt og hvað ekki , hvað trúverðugt og hvað ekki , hvað sé mögulegt og hvað ómögulegt . Tímarnir hafa farið fram í samræðuformi og hafa ýmis mál verið rædd með gagnrýnu hugarfari . Þannig hafa fermingarbörnin fengið að beita þessari hugsun í verki . Um síðustu helgi var námskeið á Selfossi sem rúmlega 20 börn sóttu . Þar sem námskeiðið þeirra stóð yfir í tvo daga var ýmislegt annað gert en að vinna með gagnrýna hugsun , Við ræddum meðal annars um fordóma , fjölmenningarlegt samfélag og flóttamenn , gerðum æfingu þar sem spurt var hvort ein manneskja geti verið mikilvægari en önnur og ef svo væri þá hvernig . Fermingarbörnin fengu að mynda sér skoðanir á ýmsum staðhæfingum sem settar voru fram eins og t.d. þessari : " Þegar ég er í flugvél þá er ég að fljúga . " Þar sem tímarnir fara fram í samræðuformi þá er misjafnt eftir hópum hversu lengi samræðan er um hvert mál . Námskeiðið er hugsað til þess að efla vitsmunalega hugsun en ekki afgreiða ákveðið magn af efni , þess vegna gætu sumir hópar þurft að halda áfram í næstu viku samræðunni frá síðasta tíma á meðan aðrir fara í næsta viðfangsefni sem er siðfræði , þ.e. greinin sem fjallar um rétt og rangt og gott og illt . ... Sjá meiraSjá minna Til foreldra og forráðamanna barna í fermingarfræðslunni hjá okkur : Samkvæmt Veðurstofu Íslands er gul viðvörun á höfuðborgarsvæðinu . Kennsla verður samkvæmt áætlun en hér er orðsending frá kennslustjóranum okkar varðandi veðrið : Kæru foreldrar og forráðamennReynsla okkar er sú að þegar veður eru slæm eins og spáð er í dag höfum við ítrekað þaðvið foreldra að meta aðstæður og senda börnin sín ekki út í neina óvissu . Í þeim tilvikum sem þetta hefur gerst hefur kennari verið mættur og tekið á móti þeim börnum sem koma í sinn hóp , en börnin búa víðsvegar á höfuðborgarsvæðinu . Sum hafa séð sér fært að koma t.d vegna búsetu í nágrenni við kennslustaðinn eða veðurs á sínu svæði , á meðanönnur hafa ekki haft tök á að komast . Forföll tilkynnist á johann@sidmennt.is eða í síma 844-9211